b'\n_START_ARTICLE_\nABAX\n_START_SECTION_\nHistoria\n_START_PARAGRAPH_\nABAX on perustettu vuonna 2003, mutta keskittyminen GPS-laitteisiin alkoi yhteisty\xc3\xb6ss\xc3\xa4 ETS:n (Electronic Tracking System) kanssa vuonna 2009._NEWLINE_Vuonna 2011 tavoitteena oli luoda yhteinen perusta teknisille innovaatioille, tuotekehitykselle ja myyntitoiminnalle ja tarjota seurantaj\xc3\xa4rjestelmi\xc3\xa4 sek\xc3\xa4 yksityis- ett\xc3\xa4 yritysasiakkaille. Nyky\xc3\xa4\xc3\xa4n ABAX on vakiinnuttanut asemansa telematiikka-alan markkinajohtajana kehitt\xc3\xa4m\xc3\xa4ll\xc3\xa4 ja toimittamalla GPS-laitteita, s\xc3\xa4hk\xc3\xb6isi\xc3\xa4 ajop\xc3\xa4iv\xc3\xa4kirjoja, ajoneuvonhallintaa ja toiminnanohjausj\xc3\xa4rjestelmi\xc3\xa4._NEWLINE_ABAX nimettiin Berg Insightin tutkimuksessa (15. syyskuuta 2016) nopeimmin kasvavaksi telematiikkayritykseksi Euroopassa yli 50 prosentin kasvulla vuonna 2015. Vuoden 2017 alussa ABAXilla on yli 200\xc2\xa0000 aktiivista laitetta ja yli 20\xc2\xa0000 asiakasta._NEWLINE_Kes\xc3\xa4kuussa 2017 yhti\xc3\xb6 ilmoitti, ett\xc3\xa4 johtava vaihtoehtoisten sijoitusratkaisujen toimittaja Investcorp on ostanut ABAXin 1,8\xc2\xa0miljardilla Norjan kruunulla.\n_START_SECTION_\nABAX Suomessa\n_START_PARAGRAPH_\nABAX Finland Oy perustettiin maaliskuussa 2014. Saman vuoden lopussa ABAX osti suomalaisen kilpailijan Salkatek Oy:n koko osakekannan. Suomessa ABAXilla on toimistot Vantaan Plaza Business Parkissa sek\xc3\xa4 Oulun Technopoliksessa. ABAXilla on Suomessa 19 ty\xc3\xb6ntekij\xc3\xa4\xc3\xa4. ABAX Finland Oy:n toimitusjohtajana toimii Olli Oivanen.'